ചുവന്ന മുണ്ട് വീശി തീവണ്ടി നിര്ത്തിയെന്ന സംഭവം പ്രായപൂര്ത്തിയാകാത്ത അഞ്ച് കുട്ടികള് പിടിയില് തിരൂര്: 20.08.2021 കൈയിലിരുന്ന ചുവന്ന മുണ്ട് വീശി കോയമ്ബത്തൂര്മംഗലാപുരം എക്സ്പ്രസ് നിര്ത്തിയെന്ന സംഭവത്തില് പ്രായപൂര്ത്തിയാകാത്ത അഞ്ച് കുട്ടികള് പിടിയില്. കുളത്തില് കുളിക്കാന് പോയ കുട്ടികളില് ഒരാള് ഉടുത്ത ചുവന്ന മുണ്ടു വീശി തീവണ്ടി നിര്ത്തിക്കുകയായിരുന്നുവെന്നാണ് പരാതി. തിരൂര് റെയില്വേ സ്റ്റേഷന് സമീപം നിറമരുതൂര് മങ്ങാട് തുമരക്കാവ് ക്ഷേത്രത്തിനടുത്തുള്ള കുളത്തിലാണ് കുളിക്കാന് പോയത്. റെയില്വേ സുരക്ഷാസേന നടത്തിയ അന്വേഷണത്തില് കുട്ടികളെ പിടികൂടുകയായിരുന്നു.ചുവന്ന മുണ്ട് വീശുന്നത് കണ്ട് അപകടസാധ്യത സംശയിച്ച ലോകോ പൈലറ്റ് എമെര്ജന്സി ബ്രേകിട്ട് വണ്ടി നിര്ത്തി. ചൈല്ഡ് ലൈന് കുട്ടികള്ക്ക് കൗണ്സിലിങ് നടത്തുകയും ചെയ്തു . ദുരുദ്ദേശ്യത്തോടെയാണ് കുട്ടികള് മുണ്ട് വീശിയതെന്ന് അന്വേഷണത്തില് വ്യക്തമായാല് കേസെടുക്കും.